
   మెల్ల మెల్లగా - జోరుజోరుగామెల్లమెల్లగా వస్తోంది
 చిట్టి పొట్టి అడుగుల చీమ నడకలు సాగిస్తూ
వస్తోంది నింపాదిగా
 విత్తనంలోంచి ఎదుగుతున్న వృక్షం లాగ
సావకాశంగా పరిపక్వం అవుతూ
 గర్భంలో పెరుగుతున్న పిండం లాగ
నిశ్చయంగా వస్తోంది చీకట్ల గందరగోళం నుంచి
 వేగుజుక్కలాగ నిరాఘాటంగా
ఇంతలోనే వేగం పుంజుకొని
 జోరుజోరుగా వస్తోంది
నాగొంతుకలో ఉప్పొంగుతున్న నినాదాల్లాగ రవళిస్తూ
 తుఫానులో సముద్ర తరంగాల్లాగ లేస్తూ
ఒక దేశం నుంచి మరో దేశందాకా
 పెద్ద పెద్ద అంగలు వేస్తూ
నెత్తురు నాలుకలు చాస్తూ
 ఒక జీవితాన్ని మరో జీవితానికి పెనవేస్తూ
వస్తోంది వస్తోంది విప్లవం
 రచన:19-11-197
 ముద్రణ: సృజన మాసపత్రిక - మార్చి, 197
 పునర్ముద్రణ: మరో ప్రస్థానం, విరసం ప్రచురణ - మే, 198

   mella mellagaa - jorujorugamellamelle vastondi
 chitti potti adugula cheema nadakalu saagistuu
vastondi nimpaadigaa
 vittanamloonchi edugutunna vruksham laaga
saavakaasamgaa paripakwam avutuu
 garbhamlo perugutunna pindam laaga
nischayamgaa vastondi cheekatla gandaragolam nunchi
 vegujukkalaaga niraaghaatamgaa
intalone vegam punjukoni
 jorujoruga vastondi
naagontukalo uppongutunna ninaadaallaaga ravalistuu
 tuphaanulo samudra taramgaallaaga lestu
oka desham nunchi maro desandaka
 pedda pedda angalu vestu
netturu naalukalu chaastuu
 oka jeevitaanni maro jeevitaaniki penavestuu
vastondi vastondi viplavam
 rachana:19-11-197
 mudrana: srujana maasapatrika - marchi, 197
 punarmudrana: maro prasthaanam, virasam prachurana - mee, 198